Milan Marák

Na prvý pohľad treba oceniť skvelú grafiku obálky. 

Už pri prvom prelistovaní bolo zrejmé , že mám pred sebou pomerne obsiahle encyklopedické dielo, ktoré si vyžiadalo mnoho mravčej práce a trpezlivého zhromažďovania spústy zaujímavých a dôležitých detailov. Obsahuje rôzne zaujímavé a podstatné informácie o ktorých dnes už mladá generácia nemá ani tušenie. Preto si myslím, že by bolo potrebné, aby táto Tvoja kniha tvorila povinnú súčasť knižníc všetkých základných a stredných škôl minimálne na Horehroní, ako základný prameň poznania regiónu. Zvlášť na potešilo, že si neobišiel Zechentera Laskomerského, ktorého považujem za vynikajúci a neobyčajne faktografický zdroj poznania minulosti nášho kraja. Moju ženu Leokadiu zvlášť potešilo, že si neobišiel ani gastronómiu. Pri písaní textu a zhromažďovaní materiálu na knihu o ktorej teraz hovorím, si určite nazhromaždil ešte ďalšiu kopu informácií, ktoré by si zasluhovali pozornosť.

Mal by som možno námet na dve témy, ak by si ich považoval za vhodné a zaujímavé. Jednalo by sa o typickú architektúru z konca 19 a začiatku 20. storočia v jednotlivých dedinách s pestrým osídlením a na to nadväzujúcu tému cintorínov a krížov na nich, aj keď tie klasické drevené ľahko podliehajú skaze a strácajú sa v dnešnej uniformite kamenných a betónových náhrobkov. Dôležité sú výpovede žijúcich svedkov minulej doby, pretože za pár rokov budú nenahraditeľné. Peter, za úsilie, ktoré si venoval zostaveniu tejto knihy Ti úprimne ďakujem a prajem Ti, aby si tento počin všimol niekto, kto môže výrazne prispieť k jej popularizácii a oceneniu Teba ako tvorcu. Prajem Ti pevné zdravie a veľa invencie do ďalšej záslužnej práce.

Som rád, že mám kamaráta z detstva s ktorým zdieľam spoločné hodnoty.

M.M.